stanford-oval/wikipedia huggingface dataset:
אגדת המחפש
דמויות מרכזיות

ריצ'רד סייפר (קרייג הורנר) – מורה דרך מהנפה המערבית אשר מגלה שהוא המחפש הנלחם ברוע. נכדו של זדיקוס ואחיו של דארקן ראהל. אהובה של קאהלן.
קאהלן אמנל (ברידג'ט רגן) – מוודה המסוגלת להפוך אנשים לעבדיה. אהובתו של ריצ'רד.
זדיקוס זול זורנדר (ברוס ספנס) – קוסם מהמסדר הראשון, סביו של ריצ'רד.
קארה מייסון (טברט בת'ל) – בילדותה נחטפה ועונתה עד שהפכה לאחת מנשות מסדר המורד סית' האכזרי. בסוף העונה הראשונה מסייעת בדיעבד לריצ'רד להביס את דארקן רהאל, ובמהלך העונה השנייה הופכת לבת בריתו הקרובה.
דארקן רהאל (קרייג פארקר) – השליט המרושע של ממלכת ד'הארה המעוניין להשתלט על כל שאר העולם. בסוף העונה הראשונה נהרג בידי ריצ'רד, אולם בעונה השנייה חוזר להופיע כרוח. במהלך עונה זו מתגלה גם כן כי רהאל היה למעשה שליחו של שומר העולם התחתון. באמצע העונה הוא בוגד בשומר ומצליח לחזור לחיים, ולזמן מה אפילו משתף פעולה עם ריצ'רד כדי לעצור את השומר.
סקירת סדרה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 22 | 22 | 1 בנובמבר 2008 | 23 במאי 2009 |
| 2 | 22 | 22 | 7 בנובמבר 2009 | 22 במאי 2010 |
בית הספר לפיתוח מנהיגות

בית ספר לפיתוח מנהיגות (מוכר גם בראשי תיבות: ביסל"ם) הוא שמה של יחידה בצה"ל שמטרתה לשמש מרכז לפיתוח המנהיגות הצבאית. בית הספר מרכז את הידע והמומחיות בצה"ל בנושא פיתוח מנהיגות, באמצעות כלים ותפיסות מתחום מדעי ההתנהגות. ביסל"ם כפוף מבחינה פיקודית לחיל החינוך והנוער ומבחינה מקצועית לממד”ה (מרכז מדעי ההתנהגות). בית הספר ממוקם במתחם בית גולדמינץ בנתניה, יחד עם זאת, חלק מפעילותו (סדנאות וייעוץ) נעשית בבסיסי היחידות השונות של צה"ל.
היסטוריה

בית הספר לפיתוח מנהיגות הוקם בשנת 1982, בהחלטת קצין חינוך ראשי, תא"ל יוסי אלדר, על בסיס שתי יחידות עצמאיות שפעלו כל אחת בנפרד במסגרת חיל החינוך: המכון להכשרת מפקדים והיחידה להכשרת סגלים. הראשון נועד לתת מענה לסוגיות מנהיגותיות-חינוכיות בעבודת המפקד והשני נועד לתת מענה לבעיות ולקונפליקטים בתחום עבודת הצוות של היחידות הלוחמות.
לאחר הקמת בית הספר, הוקמו בו שתי יחידות נוספות:
1) יחידת הסברה, אשר עוסקת בשאלות ערכיות בעבודת המפקד. מאוחר יותר, בשנת 1992, שונה שמה והיא נקראת "היחידה לפיתוח ערכי פיקוד" (יע"פ).
2) יחידת מחקר ופיתוח (מו"פ) שנועדה לחבר את בית הספר למחקרים ולידע העולמי בנושאי מנהיגות וכן לבצע מחקרי מנהיגות בצה"ל, במטרה לבסס את התשתית התאורטית והמעשית לעבודת בית הספר כולו.
יוסי אלדר, קצין חינוך ראשי ומפקד בית הספר באותן שנים, שאף לראות את בית הספר כרפרנט מקצועי למפקדים בשטח וכמייצג כלפיהם את האספקטים ההתנהגותיים בנושאי המנהיגות בתוך תהליכי ההכשרה של המפקדים ובתוך התפקוד היום-יומי השוטף של היחידות.
תהליך זה הגדיר את תפקיד בית הספר כמפתח מנהיגות. כלומר, האחריות לפיתוח המנהיגות עברה ממנחי הסדנאות אל המפקדים ותפקיד בית הספר היה לסייע להם למצות את פוטנציאל המנהיגות הטמון בהם.
בשנת 1999 אוחדו שלושת המדורים של ביסל"ם (המכון להכשרת מפקדים, היחידה להכשרת סגלים והיחידה לערכי פיקוד) על ידי מפקד בית הספר באותם ימים, סא"ל מיקי רוזנשטיין, אשר ביקש לתת ליחידות הפונות מענה המרוכז אצל גורם אחד בתוך בית הספר.
כיום (2022) פועלים בבית הספר יועצים לפיתוח מנהיגות אשר תפקידם לכוון את הפעילות בין שלושת התחומים שיוצגו על ידי המדורים המקוריים. שינוי המבנה הארגוני בביסל"ם שיקף מעבר ממכוונות ומבנה על פי מוצרים (סדנאות לסוגיהן) ופרופסיות (תחומי הדעת של אנשי המקצוע בארגון) למבנה המכוון על פי דרישת הלקוחות (היחידות השונות).
מטרות מוצהרות > אתגר ארגוני מרכזי

ביסל"ם הוא המרכז לפיתוח מנהיגות צבאית. תפקידו להוות מרכז צה"לי – סמכות מקצועית, מוקד ידע ומומחיות, המקדם תהליכי פיתוח מנהיגות צבאית, לשם מימוש יעוד צה"ל ומטרותיו באמצעות תפיסות ופרקטיקות מתחום מדעי ההתנהגות.
מטרות מוצהרות > ערכים מובילים

ביסל"ם יפעל לאורם של נורמות וערכים:
הובלה ומנהיגות - יוזמה, השפעה, אומץ ואנרגיה.
רלוונטיות - גמישות ואדפטיביות; רלוונטיות, חדשנות והתעדכנות; קשב ופתיחות לצורכי הצבא, על מפקדיו ומסגרותיו.
מקצועיות - מומחיות ולמידה מתמדת.
שותפות - "להיות חלק מהארגון"; מערכתיות; שיתוף וקולגיאליות.
פעילות

תהליך פיתוח המנהיגות, המתבצע בסיוע יועצי ביסל"ם, הוא תהליך מרכזי בתהליכי ההתפתחות של מפקדים ויחידות. זאת, באמצעות תפיסות ופרקטיקות מתחום מדעי ההתנהגות. פיתוח המנהיגות נעשה הן בהכשרות הן בשטח (on job).
פיתוח מנהיגות מערכתי: פיתוח הארגון באמצעות תהליכי פיתוח מנהיגות בצירים שונים – תהליכי אבחון והתערבות בצמתי השפעה של הארגון.
סדנאות לפיתוח מנהיגות הפרט: פיתוח וליווי סדנאות לחניכים ולמפקדים בהכשרות הפיקודיות השונות במסגרת "ציר המנהיגות" (למשל, סדנת כניסה לתפקיד).
תהליכי בנייה ופיתוח של צוותים: סדנאות המתקיימות on job ומוכוונות לפיתוח צוות ולפיתוח מנהיגות צוותית. במסגרתן מסייעים לצוותים להיבנות למשימות (בהקמת יחידות, בהתארגנות למשימות חדשות ומעברים - מאימון לקו, מקו לאימון וכדומה).
ייעוץ אישי לתהליכי פיתוח מנהיגות: ייעוץ למפקדים בתהליך פיתוח מנהיגותם וליווי מפקדים בקידום והטמעת פיתוח מנהיגות ביחידתם.
ביצוע התערבויות ארגוניות, בשיתוף יועצי הפנים, בתחום המנהיגות: אבחון יחידות ואפיון המשימה והאתגרים ככלי נוסף לפיתוח מנהיגות.
מחקר: פיתוח ידע יישומי ועדכני על מנהיגות צבאית כתופעה ייחודית על ידי זיהוי צורכי הארגון ומוקדי ההתמודדות שלו בתקופה נתונה.
מפקדי ביסל"ם

| שנה | שם המפקד |
| --- | --- |
1982: הקמת בית הספר לפיתוח למנהיגות בפיקודו של סא"ל יגאל אורבך.
1986: סא"ל מיכה פופר ממונה למפקד ביסל"ם
1990: סא"ל גדי אמיר ממונה למפקד ביסל"ם
1993: סא"ל איציק גונן ממונה למפקד ביסל"ם
1998: סא"ל מיקי רוזנשטיין מונה למפקד ביסל"ם
2001: סא"ל תמנה שמאלי ממונה למפקדת ביסל"ם
2005: סא"ל ארנה קוטלר ממונה למפקדת ביסל"ם
2008: סא"ל רינה שמיר-דונר ממונה למפקדת ביסל"ם
2012: סא"ל לימור גל ממונה למפקדת ביסל"ם
2016: אע״ב שרית אלפיה-דימנט - מפקדת ביסל"ם
2023: אע״ב יובל מרדכי לאטי - מפקד ביסל״ם
פרסומי ביסל"ם

בית הספר הוציא שני ספרים: "על המנהיגות" בעריכת אביהו רונן ומיכה פופר (1989), ו"מנהיגות ופיתוח מנהיגות – מהלכה למעשה" בעריכת אליאב זכאי ואיציק גונן (1999), שניהם בהוצאת משרד הביטחון. כמו כן, הוציא בית הספר כתב עת דו שנתי בשם "מראות של מנהיגות".
לקריאה נוספת

אשכול, י' (1995). בלב וברוח – חיל החינוך והגדנ"ע בצה"ל מראשית שנות ה – 80 ועד אמצע שנות ה – 90. חיל החינוך והגדנ"ע – הוצאה לאור.
גונן, א'. זכאי, א. (עורכים). (2005). מנהיגות ופיתוח מנהיגות – מהלכה למעשה. ישראל: משרד הביטחון- ההוצאה לאור, צה"ל – חיל החינוך והנוער, בית הספר לפיתוח מנהיגות.
רונן, א., פופר, מ. (עורכים). (1989). על המנהיגות. ישראל: משרד הביטחון- ההוצאה לאור.
הערות שוליים

↑  ייעוד המכון להכשרת מפקדים: "שיפור ופיתוח מנהיגות של מפקדים ומערכות ברמות הפיקוד השונות בצה"ל, במערך ההכשרה וביחידות על מנת לסייע להן להשיג את יעדיהן". ייעוד היחידה להכשרת סגלים: "סיוע וייעוץ למפקדים במערך הלוחם לפיתוח ושיפור תהליכי הפיקוד, המנהיגות והניהול באמצעות ליווי מתמשך של המפקד ועבודת הפורומים המובילים והצוותים הרלוונטיים לקידום יעדי היחידה ומשימותיה" (מתוך: בית הספר לפיתוח מנהיגות – תיק ביקור, 1997).
America's Got Talent

| --- | --- |

סמליל התוכנית
 מבוסס על:  Got Talent, Britain's Got Talent 
 סוגה:  מציאות
 יוצרים:  סיימון קאוול
 מנחים:  רג'יס פילבין ג'רי ספרינגר ניק קאנון טיירה בנקס   טרי קרוז
 זוכים:  ביאנקה ריאן (עונה 1) טרי פייטור (עונה 2) ניל א. בויד (עונה 3) קווין סקינר (עונה 4) מייקל גרים (עונה 5) לנדאו יוג'ין מרפי הבן (עונה 6) הכלבים של אולטה (עונה 7) קניצ'י אבינה (עונה 8) מאט פרנקו (עונה 9) פול זרדין (עונה 10) גרייס וונדרוואל (עונה 11) דארסי לין פארמר (עונה 12) שין לים (עונה 13)   קודי לי (עונה 14)
 ארץ מקור:  ארצות הברית ארצות הברית
 שפות:  אנגלית 
 מספר עונות:  19
 מספר פרקים:  349
 תוכנית המשך:  America's Got Talent: The Champions, America's Got Talent: All-Stars, AGT: Extreme, America's Got Talent: Fantasy League 
 הפקה
 חברת הפקה:  פרימנטל 
 הפצה:  פרימנטל, הולו 
 בעלי תפקידים נוספים:  שופטים: פירס מורגן (עונות 1–6) דייוויד הסלהוף (עונות 1–4) ברנדי נוראווד (עונה 1) שרון אוסבורן (עונות 2–7) הווארד סטרן (עונות 7-10) מלאני בראון (עונות 8-13) היידי קלום (עונות 8–13, 15) האווי מנדל (עונות 5-כיום) סיימון קאוול (עונות 10 - כיום)   גבריאל יוניון (עונה 14)   ג'וליאן האף (עונה 14)   סופיה ורגרה (עונה 15)
 אורך פרק:  60–120 דקות
 שידור
 רשת שידור:  NBC (ארצות הברית)
 רשת שידור בישראל:  סלקום tv
 תקופת שידור מקורית:  21 ביוני 2006 – הווה
 קישורים חיצוניים
 אתר רשמי
 דף התוכנית ב-IMDb
 
America's Got Talent (בראשי תיבות: AGT) היא תוכנית מציאות אמריקאית מצליחה המשודרת ברשת NBC משנת 2006. זוהי תחרות כישרונות טלוויזיונית בה מתחרים אמנים ממגוון תחומים דוגמת ריקוד, שירה, וקומדיה ואחרים על פרס של מיליון דולר ומופע משלהם בסטריפ של לאס וגאס. המנצחים בכל פרק ובסוף העונה נבחרים על ידי הצופים.
התוכנית America's Got Talent מבוססת על התוכנית הבריטית "Britain's Got Talent". על אף שפרק הפיילוט של הגרסה הבריטית שודר לפני הפרק הראשון של הגרסה האמריקאית, שינוי המנחה בגרסה הבריטית גרם לכך שלגרסה האמריקאית הופקה עונה שלמה לפני שהופקה עונה לגרסה הבריטית.
גרסה ישראלית לתוכנית עלתה לשידור בפברואר 2018 ברשת 13.
שופטי התוכנית

עד היום היו 12 שופטים בתוכנית:
פירס מורגן (עונה 1–6) - שופט מזה שלוש עונות ומשתתף בפאנל השופטים גם בגרסה הבריטית. פירס הוא עיתונאי מצליח, עורך העיתון "The Sun". בשנת 2008 זכה מורגן בתוכנית הריאליטי של דונלד טראמפ "המתמחה - סלבריטי".
דייוויד הסלהוף (עונה 1–4) - שחקן הידוע בתפקידיו בסדרות הטלוויזיה "אביר על גלגלים" ו"משמר המפרץ". הסלהוף הוא גם זמר מצליח בגרמניה והגיע לראש המצעד הבריטי עם הלהיט "Jump in My Car".
ברנדי (עונה 1) - ברנדי נוראווד היא זמרת R&B מצליחה באמריקה.
שרון אוסבורן (עונה 2–7) - שפטה משנת 2002 בתוכנית "The X Factor" הבריטית יחד עם סיימון קאוול ולואי וולש במשך 4 עונות. אחריהן פרשה מהשיפוט בתוכנית ועברה לשפוט ב-America's Got Talent
האווי מנדל (עונה 5 - היום) - הנחה את השעשועון "Deal or no Deal" ותרם את קולו לבובי מ"עולמו של בובי".
הווארד סטרן (עונה 7 - 10) - משמש כמגיש התוכנית "המופע של הווארד סטרן", בתחנת הרדיו "הווארד 100".
מלאני בראון (עונה 8 - 13) - חברה בלהקה הבריטית "ספייס גירלז".
היידי קלום (עונה 8 - 13, 15 - היום) - הנחתה בסדרת המציאות "פרויקט מסלול".
סיימון קאוול (עונה 11 - היום) - יוצר America's Got Talent ו Britain's Got Talent.
גבריאל יוניון (עונה 14) - אקטיביסטית, זמרת, יוצרת וסופרת אמריקאית.
ג'וליאן האף (עונה 14) - זמרת, רקדנית ויוצרת אמריקאית
סופיה ורגרה (עונה 15 - היום) - אשת עסקים, פרזנטורית ומודל אמריקאית קולומביאנית
מנחי התוכנית

רג'יס פילבין (עונה ראשונה) - מנחה תוכניות בוקר בארצות הברית והנחה גם את הגרסה האמריקאית של מי רוצה להיות מיליונר ברשת ABC. הנחה את התוכנית בעונה הראשונה.
ג'רי ספרינגר (עונה שנייה ושלישית) - הנחה את התוכנית החל מהעונה השנייה ועד העונה השלישית.
ניק קאנון (עונה רביעית - אחת עשרה) - הנחה את התוכנית מהעונה הרביעית ועד העונה האחת עשרה.
טיירה בנקס (עונה שתים עשרה ושלוש עשרה) - הנחתה את התוכנית מהעונה השתים עשרה ועד העונה השלוש עשרה.
טרי קרוז (עונה ארבע עשרה - היום) - מנחה את התוכנית מהעונה הארבע עשרה.
זוכי התוכנית

עונה ראשונה – ביאנקה ראיין, זמרת, בת 11.
עונה שנייה – טרי פייטור, פיתום, בן 42.
עונה שלישית – ניל אי. בויד, זמר אופרה, בן 32.
עונה רביעית – קווין סקינר, זמר קאנטרי, בן 35.
עונה חמישית – מייקל גרים, זמר ומוזיקאי, בן 30.
עונה שישית – לנדאו יוג'ין מרפי הבן, זמר ג'אז, בן 36.
עונה שביעית – הכלבים של אולטה, מופע כלבים מאולפים.
עונה שמינית – קניצ'י אבינה, רקדן ופעלולן, בן 38.
עונה תשיעית – מאט פרנקו, קוסם, בן 25.
עונה עשירית – פול זרדין, פיתום, בן 42.
עונה אחת עשרה – גרייס וונדרוואל, זמרת ויוצרת, בת 12.
עונה שתים עשרה – דארסי לין פארמר, פיתומה, בת 12.
עונה שלוש עשרה – שין לים, קוסם, בן 28.
עונה ארבע עשרה – קודי לי, זמר, בן 22.
עונה חמש עשרה – ברנדון ליק, זמר, בן 28.
עונה שש עשרה – דאסטין טאבלה, קוסם, בן 35.
עונה שבע עשרה – מאיאס (בני המאיה), להקת ריקוד.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 13 ביולי 2024 | תוכנית ריאליטי אהובה | "America's Got Talent" | זכייה |  |
| פרס אמי אמנותי לבידור בפריים טיים | 7-8 בספטמבר 2024 | עיצוב התאורה הטוב ביותר / בימוי תאורה בסדרת מגוון | נואה מיץ, וויל גוסט, האנה קרמן, ריאן טנקר, פטריק בוזר, מאט בנסון, טרנס הו וסקוט צ'מיילבסקי | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | בימוי טכני ועבודת מצלמה הטוב ביותר בסדרה | אלן וולס, זאק גרינברג, קארי ד'אלסנדרו, ג'ון גרדנר, הלנה ג'קסון, מארק קונסה, רון להמן, דייב לויוהאן, אדם מרגוליס, דייוויד פלאקוס, בריאן ריסון, דן ווב ואיסטר שואה | מועמדות |  |
הערות שוליים

↑  Every Kids’ Choice 2024 Winner!, Nick (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
| --- | --- |
בקרת זהויות :  LCCN: no2009048452  VIAF: 182955646   WorldCat (עם VIAF): 182955646
חטיבה 274

| --- | --- |

 פרטים
 כינוי עבר:  חטיבה 691, עוצבת ירושלים
 מדינה:  ישראל ישראל
 שיוך:  חיל השריון
 סוג:  חטיבת שריון
 בסיס האם:  מחנה חסה
 אירועים ותאריכים
 תקופת הפעילות:  1969–1986 (כ־17 שנים)
 מקים היחידה:  גדעון אלטשולר
 מלחמות:  מלחמת יום הכיפורים
 נתוני היחידה
 ציוד עיקרי:  טנקי טירן
 פיקוד
 יחידת אם:  אוגדה 440
 דרגת המפקד:  אלוף-משנה
 מפקד נוכחי:  רפי אבירם
 מפקדים:  מפקדי החטיבה
 
נגמ"ש BTR-50, מיחידה 88 - דב לבן, הייתה בבוקר מלחמת יום הכיפורים תחת פיקוד חטיבה 274. בפרוץ המלחמה נשלחה ביחד עם גדוד 225 מחטיבה 274 לאזור שארם א-שייח' ומשם עברה לא-טור עד 15 באוקטובר, לאחר מכן הצטרפה לחטיבה 14 ושירתה ב-2 צידי התעלה.
חטיבה 274 (נקראה גם חטיבה 691 ועוצבת ירושלים) הייתה חטיבת שריון בצה"ל שהפעילה טנקי טירן.
היסטוריה

החטיבה הוקמה ב-1969 ומפקדה הראשון היה אלוף-משנה גדעון אלטשולר, החטיבה איגדה תחתיה את כל יחידות טנקי הטירן, טנקי שלל שנפלו בידי צה"ל בעיקר במלחמת ששת הימים ועברו הסבה ושיפורים לשימושו. החטיבה כללה 4 גדודים: 25, 225, 227, ו-228. ב-1971 צורפה לחטיבה יחידה 88 - דב לבן שהתבססה על רק"ם שלל אמפיבי. בנוסף כללה החטיבה פלוגת סיור על ג'יפים, פלוגת קשר, פלוגת רפואה ומערך תחזוקה חטיבתי עצמאי. הרכב הקל של החטיבה התבסס אף הוא על שלל מלחמה.
במלחמת יום הכיפורים פיקד על היחידה אלוף-משנה יואל גונן, יחידות מחסני החירום של החטיבה היו במחנה חסה (גדוד 25, גדוד 227 וגדוד 228) ובמרחב שלמה (גדוד 225 ויחידה 88). החטיבה למעט גדוד 225 ויחידה 88, שימשה כעתודה פיקודית ונערכה במרחב רפידים. החטיבה השתתפה בקרב השריון ב-14 באוקטובר. למחרת עברה החטיבה תחת פיקוד "כוח נמר" בפיקודו של ששון יצחקי, החטיבה לחמה בקרבות על מתחמי "חמוטל" ו"מכשיר". במקביל ללחימת החטיבה לחמו גדוד 225 ויחידה 88 בגזרה הדרומית-מערבית של סיני, במנותק ממטה החטיבה. 52 מחיילי החטיבה נהרגו במלחמה. בתום הקרבות נותרה יחידה 88 תחת פיקוד חטיבה 14 ממערב לתעלת סואץ. גדוד 225 היה הבסיס להקמת חטיבה 265 תחת פיקוד אוגדה 440 ונערך מול הארמייה המצרית השלישית. הגדודים 25, 227 ו-228 של החטיבה נערכו מול הארמייה המצרית השנייה.
לאחר המלחמה צורפה החטיבה לאוגדה 440 ומספרה שונה לחטיבה 691. החטיבה פורקה ב-1986.
תג היחידה עוצב על ידי גרשון גרא, בן דודו של אלטשולר. התג כולל רקע שחור ומגן ירוק שהם צבעי חיל השריון, השיבולים בתג נלקחו מסמל הפלמ"ח, הכוכב הצהוב מייצג את השמש, והאריה מסמל את ירושלים. מספר החטיבה 274 נבחר כיוון שמייצג בגימטריה את הביטוי "כח מור" על שם בתו של אלטשולר, מור.
החטיבה הוקמה מחדש ב-2010. מפקד החטיבה הוא אל"ם רפי אבירם.[דרוש מקור]
מפקדי החטיבה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
| גדעון אלטשולר | 1969 - 1973 | מקים החטיבה |
| יואל גונן | 1973 | מפקד החטיבה במלחמת יום הכיפורים |
| עוזי לבצור | 1973 - |  |
בני טרן: 
עמנואל סקל: 
| האיל סלאח | 1979 - |  |
רפי אבירם:
הערות שוליים

↑   גל פרל, חוקר במרכז דדו וסרן (מיל') בעוצבת הצנחנים "חיצי האש"., "דוקטור למבצעים" – סרן (מיל') גל פרל, באתר צה"ל, 3 ביוני 2024
↑  הוא היה ארץ ישראל, לזכרו של אבא, אל"ם (מיל.) גדעון אלטשולר, אתרה של ד"ר מור אלטשולר
| --- | --- |
בקרת זהויות :  NLI: 987007299918705171
קייל XY

| --- | --- |

לוגו הסדרה
 סוגה:  דרמת נעורים, מדע בדיוני
 יוצרים:  אריק ברס   ג'. מאקי גרבר
 כותבים:  אריק ברס, ג'ולי פלק 
 בימוי:  גיל יאנגר, גאי בי, ג'ון קרצ'מר, מייקל רוהל, מייקל רובינסון, הולי דייל 
 שחקנים:  מאט דאלאס  ג'יי אדי פק   מרגרט מקינטאייר   ברוס תומאס   אפריל מטסון   ז'אן-לוק בילודו   כריס אוליברו   קריסטן פראוט   ג'יימי אלכסנדר
 ארץ מקור:  ארצות הברית 
 שפות:  אנגלית 
 מקום התרחשות:  סיאטל 
 תקופת התרחשות:  26 ביוני 
 מספר עונות:  3 
 מספר פרקים:  43 
 הפקה
 הפצה:  Disney–ABC Domestic Television, דיסני+ 
 מוזיקה:  מייקל סובי 
 אורך פרק:  43 דקות
 שידור
 רשת שידור:  ABC Family
 רשת שידור בישראל:  הוט 3  yes stars 3 (עונות 1–2)   סטאר וורלד   HOT Zone
 תקופת שידור מקורית:  26 ביוני 2006 – 16 במרץ 2009
 קישורים חיצוניים
 אתר רשמי
 דף התוכנית ב-IMDb
 
קייל XY (באנגלית: Kyle XY) היא סדרת דרמה המשכית מדע בדיונית אמריקאית, ששודרה ברשת ABC Family. הסדרה מגוללת את סיפורו של נער המתעורר ביער, ליד סיאטל שבוושינגטון, ואינו זוכר דבר מעברו.
תקציר העלילה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 10 | 10 | 26 ביוני 2006 | 28 באוגוסט 2006 |
| 2 | 23 | 23 | 11 ביוני 2007 | 17 במרץ 2008 |
| 3 | 10 | 10 | 12 בינואר 2009 | 16 במרץ 2009 |
תקציר העלילה > עונה 2

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תקציר העלילה > עונה 3

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הדמויות

קייל (מאט דאלאס)
ניקול טרגר (מרגרט מקינטאייר) – אשתו של סטיבן, אמם הביולוגית של לורי וג'וש, ואמו המאמצת של קייל. בעלת חושים חדים, הנובעים ככל הנראה מעבודתה כפסיכולוגית.
סטיבן טרגר (ברוס תומאס) – מתכנת. אביהם של לורי, ג'וש וקייל (מאומץ).
לורי טרגר (אפריל מטסון) – תלמידת תיכון בת 16, הבת של סטיבן וניקול וחברתה הטובה של הילרי. בתחילת הסדרה לא מתייחסת לקייל ובעלת סטראוטיפים של בת עשרה טיפוסית, אך במהלך הזמן הופכת לדמות בעלת עומק, ואחות וחברה אמיתית של קייל. יוצאת עם דקלן, אך לא בוטחת בו ולכן נפרדת ממנו. בסוף העונה הראשונה חוזרת אליו.
ג'וש טרגר (ז'אן-לוק בילודו) – לומד בכיתה טיפולית בתיכון בו לומדים לורי וקייל, אחיו הגדולים. בדרך כלל מסתובב עם שני חברים קבועים, אך חברו הטוב ביותר הוא קייל. למרות זאת, הוא לא יהסס לנסות להשתמש בכישוריו של קייל כדי להשיג את מטרותיו. בסוף העונה הראשונה ציוניו משתפרים והוא עובר ללמוד בכיתה רגילה. חובב חוברות פורנוגרפיות.
ג'סי הולנדר (ג'יימי אלכסנדר) - היא השתתפה בניסוי של אדם ביילין, בריאן טיילור יצר אותה מה DNA של שרה חברתו של אדם. היא וקייל מתחברים (היא הנפש התאומה של קייל יש לה אותן כוחות שיש לו) ולבסוף היא מתאהבת בו וגם קייל בה, היא גרה עם משפחת טרגר בסוף עונה 2, והיא נמצאת במשולש אהבה בין קייל לבינה ואמנדה.
דקלן מקדונה (כריס אוליברו) – קפטן נבחרת הכדורסל. איש סודו של קייל וחברו הטוב ביותר. בתחילת הסדרה נהנה לצאת עם מספר בנות, ביניהן לורי, אך לאחר ששוכב איתה מבין שרק אותה הוא רוצה.
אמנדה בלום (קריסטן פראוט) – חברה טובה של לורי וקייל, וגרה בבית הסמוך. יוצאת עם צ'ארלי, שחקן בנבחרת הכדורסל, שללא ידיעתה בוגד בה עם הילרי. אביה נהרג ואמה, קרול, אשה מרירה. מושא אהבתו של קייל.
טום פוס (ניקולס לי) – עובד לשעבר בארגון מדעי סודי. במהלך העונה הראשונה מופעל על ידי אדם ביילין, עוקב אחר קייל ומזהיר אותו מפני הארגון.
הפקה

פרק הסיום של העונה השלישית צולם כפרק רגיל ושודר כפרק אחרון. הוא צולם לפני ההודעה על ביטול הסדרה, ולכן הבמאים והמפיקים לא יצרו סוף ברור לסדרה, בתכנון הראשוני היו אמורים לצלם עונה רביעית, אך בגלל הודעת הביטול המאוחרת, הפרק שהיה אמור להיות אחרון לעונה השלישית בלבד ולא אחרון לסדרה צולם ושודר כפרק רגיל לכל דבר, אורך של 45 דקות (כשברוב הסדרות האורך הוא שעה), ללא סצנת סיום, חתימת עלילה או הודעה מוקדמת שזהו הפרק האחרון.
רייטינג

פרק הפיילוט של קייל המסתורי דורג הכי גבוה בדירוג הסדרות של ABC Family (לפי המידע שנתנו לעיתונות ביוני 2006). לפי אותו מידע, הפרק הגיע ל-2.6 מיליון צופים. השידור החוזר שלו הגיע ל-5.2 מיליון צופים, דבר אשר דירג את הסדרה במקום הראשון בין הסדרות השונות של ABC Family. ביולי 2008 (במהלך שידור העונה השנייה) הרייטינג של הסדרה ירד ל-1.5 מיליון צופים (ירידה של 33 אחוזים) ולכן ABC Family הודיעו על ביטול הסדרה. הוקמו עצומות רבות, אך דבר לא עזר ו-ABC Family לא שינו את החלטתם.
מידע על שחרור ה-DVD המקורי

| עונה | מספר הפרקים | תוספות מיוחדות | קוד אזור | תאריך שחרור |
| --- | --- | --- | --- | --- |
| 1 | 10 | פרק 0 - פיילוט אלטרנטיבי, פרק 10 - הפרק במהדורה מורחבת בסצנת הסיום (הפרידה של קייל מהמשפחה), פרשנויות בפרקים 1 ו-4, סרטון קצר בשם “Kyle Declassified”. | 1 | 22 מאי, 2007 |
| 1 | 10 | פרק 0 - פיילוט אלטרנטיבי, פרק 10 - הפרק במהדורה מורחבת בסצנת הסיום (הפרידה של קייל מהמשפחה), פרשנויות בפרקים 1 ו-4, סרטון קצר בשם “Kyle Declassified”. | 2 | 4 אוגוסט, 2008 |
| 1 | 10 | פרק 0 - פיילוט אלטרנטיבי, פרק 10 - הפרק במהדורה מורחבת בסצנת הסיום (הפרידה של קייל מהמשפחה), פרשנויות בפרקים 1 ו-4, סרטון קצר בשם “Kyle Declassified”. | 4 | 3 דצמבר, 2008 |
| 2 | 23 | סוף אלטרנטיבי לפרק 13, 27 סצנות שנמחקו בעריכה, פרשנויות עם צוות ההפקה והשחקנים, הצצה לעונה 2.5, סרטון קצר בשם “Living with the X's”. | 1 | 30 דצמבר, 2008 |
| 2 | 23 | סוף אלטרנטיבי לפרק 13, 27 סצנות שנמחקו בעריכה, פרשנויות עם צוות ההפקה והשחקנים, הצצה לעונה 2.5, סרטון קצר בשם “Living with the X's”. | 2 | 13 אוגוסט, 2009 |
| 2 | 23 | סוף אלטרנטיבי לפרק 13, 27 סצנות שנמחקו בעריכה, פרשנויות עם צוות ההפקה והשחקנים, הצצה לעונה 2.5, סרטון קצר בשם “Living with the X's”. | 4 | 11 מרץ, 2009 (עונה 2) 22 נובמבר, 2009 (עונה 2.5) |
| 3 | 10 | סרטון קצר בשם “Kyle XY: Future Revealed” - הסבר על מה שהיה יכול להתרחש בעונה הרביעית, סצנות שנמחקו בעריכה, פרשנויות. | 1 | 22 דצמבר, 2009 |
| 3 | 10 | סרטון קצר בשם “Kyle XY: Future Revealed” - הסבר על מה שהיה יכול להתרחש בעונה הרביעית, סצנות שנמחקו בעריכה, פרשנויות. | 2 | עתיד להשתחרר. |
| 3 | 10 | סרטון קצר בשם “Kyle XY: Future Revealed” - הסבר על מה שהיה יכול להתרחש בעונה הרביעית, סצנות שנמחקו בעריכה, פרשנויות. | 4 | עתיד להשתחרר. |
ספרים

נכתבו שני ספרים המבוססים על הסדרה קייל המסתורי, ושניהם יצאו לאור על ידי S.G. Wilkins. הראשון, "קייל המסתורי: אין איפה להתחבא" (Kyle XY: Nowhere to hide), העוסק בליל כל הקדושים הראשון של קייל, והשני "קייל המסתורי: תחת הרדאר" (Kyle XY: Under the radar), העוסק בבחירות לנשיאות בית הספר עם קייל בתור מועמד.
| ספר | שם | עמודים | תאריך יציאה |
| --- | --- | --- | --- |
| #1 | Kyle XY: Nowhere to Hide | 192 עמודים | 30 באוגוסט 2007 |
| #2 | Kyle XY: Under the Radar | 189 עמודים | 1 בינואר 2008 |
העשב של השכן

| --- | --- |

 סוגה:  קומדיה שחורה   דרמה קומית
 יוצרים:  ג'נג'י כהן 
 בימוי:  קרייג זיסק 
 שחקנים:  מרי-לואיז פארקר   אליזבת פרקינס   ג'סטין קירק   האנטר פאריש   אלכסנדר גולד   רומני מלקו   טונייה פטאנו   אנדי מילדר   קווין נילן
 פרסים:  פרס סטלייט לשחקנית הטובה ביותר בסדרה קומית או מוזיקלית, פרס סטלייט לשחקנית הטובה ביותר בסדרה קומית או מוזיקלית, פרס אמי לבידור בפריים טיים לצילום סדרה באורך חצי שעה 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק, קונטיקט, דירבורן, סיאטל, לוס אנג'לס, סן דייגו, קופנהגן 
 תקופת התרחשות:  2006 
 מספר עונות:  8 
 מספר פרקים:  102 
 הפקה
 חברת הפקה:  אולפני שואוטיים
 הפצה:  Lionsgate Television, נטפליקס 
 מוזיקה:  מלוינה רינולדס 
 אורך פרק:  26 דקות
 שידור
 רשת שידור:  שואוטיים
 רשת שידור בישראל:  , Hot yes Oh
 תקופת שידור מקורית:  8 באוגוסט 2005 – 16 בספטמבר 2012
 קישורים חיצוניים
 אתר רשמי
 דף התוכנית ב-IMDb
 
העשב של השכן (באנגלית: Weeds; "עשבים" בתרגום חופשי) היא סדרת טלוויזיה אמריקאית מסוגת קומדיה שחורה, שעלתה לשידור ב-8 באוגוסט 2005 ברשת שואוטיים. הסדרה נוצרה על ידי ג'נג'י כהן ומתמקדת בננסי בוטווין (מרי-לואיז פרקר), עקרת בית אלמנה, שנעשית לסוחרת סמים על מנת לפרנס את משפחתה, לאחר מות בעלה.
רקע

הסדרה התחילה עם עשרה פרקים ודורגה כסדרה בעלת הרייטינג הגבוה ביותר בחבילת ערוצי שואוטיים ב-2005. מקור שם הסדרה הוא במשחק מילים באנגלית המתייחס למילה מריחואנה (בסלנג: עשב) ואלמנה. סרטון הפתיחה הציג את הפרוור האמריקאי ותושביו הנראים כמעט זהים – בדומה לעשב. הדבר משתקף בשיר הפתיחה שנבחר עבור הסדרה ונקרא Little Boxes (קופסאות קטנות). במהלך העונות 2, 3 ו-8, בוצע שיר הפתיחה "קופסאות קטנות" על ידי אמן אחר בכל פרק ובסגנון שונה. בעונה 4 לא נוסף שיר פתיח כלל, אלא רק שקופית פתיחה המציגה את שם הסדרה, שמה של יוצרת הסדרה וציור של צמח הקנאביס. בכל פרק השתנה סגנון השקופית בהתאם לרוח הפרק.